
Broj: 01-750-1/26
Datum: 22.04.2026. godine

Z A P I S N I K

sa sedamdesetpete sjednice Školskog odbora JU Druga gimnazija Sarajevo koja je održana dana 21.04.2026. godine, sa početkom u 15:30 sati.
Sjednici su prisustvovali članovi: Taiba Purišević (predsjednik Školskog odbora), Vildana Bulić (predstavnica roditelja), Sanela Isaković (predstavnica radnika).

Mersiha Smajić – Fazlić (predstavnica Grada) je opravdano odsutna, te je poslala putem e-maila svoje izjašnjenje na tačke dnevnog reda.
Sjednici su prisustvovali i direktorica JU Druga gimnazija Sarajevo Dženisa Buljugić, sekretar škole Selma Muratović, predsjednik sindikalne organizacije Merima Kurtović Čengić, referent za finansijske i računovodstvene poslove Belma Šeta.
Zapisnik sa sjednice vodila je Selma Muratović.
Predsjednik Školskog odbora konstatuje da sjednici prisustvuje većina članova Školskog odbora i da se mogu donositi pravomoćne odluke, te predlaže sljedeći
D N E V N I   R E D
1) Usvajanje zapisnika sa 69., 70., 71., 72., 73. i 74. sjednice;

2) Izvještaj o odlukama i zaključcima sa 69., 70., 71., 72., 73. i 74 sjednice;

3) Usvajanje finansijskih izvještaja za 2025. godinu;

4) Usvajanje godišnjeg obračuna za 2025. godinu;

5) Izmjene i dopune Plana javnih nabavki za 2026. godinu;

6) Prijedlog izmjene i dopune Pravilnika o radu, unutrašnjoj organizaciji i sistematizaciji radnih mjesta, plaćama, naknadama i drugim materijalnim pravima JU Druga gimnazija Sarajevo;

7) Zahtjev za korištenje godišnjeg odmora od strane direktorice škole;

8) Izvještaj o radu komisije za javne nabavke, komisije za realizaciju studijskih posjeta i ekskurzije, komisije za zbrinjavanje radnika za čijim radom je prestala potreba;
9) Razno.
Predloženi dnevni red je usvojen jednoglasno.
Ad.1. Zapisnici sa 69., 70., 71., 72., 73. i 74. sjednice su usvojeni jednoglasno.

Ad.2. Sekretar škole je izvjestila članove Školskog odbora o odlukama i zaključcima sa 69., 70., 71., 72., 73. i 74. sjednice.

Izvještaj o odlukama i zaključcima sa 69. sjednice Školskog odbora

Usvojeni zapisnici sa 67. i 68. sjednice;

Primljeni k znanju Izvještaji o odlukama i zaključcima sa 67. i 68. sjednice;

Donesena Odluka o poništenju dijela javnog konkursa  za pozicije 13. radnik na održavanju higijene, 1. nastavnik/ica matematike, 15. nastavnik/ica web programiranja, 19. nastavnik/ica pravoslavne vjeronauke.

Donesena Odluka o odbijanju žalbe kandidata Kikić Mesuda na Odluku o prijemu u radni odnos kandidata Džanele Smajović – Ažman (broj: 07-184-1/26 od 29.01.2026. godine) za radno mjesto pod rednim brojem 22. Rukovalac nastavnom tehnikom – programer, kao neosnovana.

Donesena Odluka o usvajanju žalbe roditelja Konjhodžić Farisa na Odluku Nastavničkog vijeća i odobren prelazak na jezički smjer.

Donesena Odluka o odbijanju žalbe kandidata Švraka Dina na Odluku o prijemu u radni odnos kandidatkinje Dženete Karahodžić Sinanović (broj: 07-214-1/26 od 03.02.2026. godine) za radno mjesto pod rednim brojem 11. Nastavnik/ica informatike.

Donesena Odluka o odbijanju žalbe kandidata Švraka Dina na Odluku o prijemu u radni odnos kandidata Kranjčić Gordana (broj: 07-215-1/26 od 03.02.2026. godine) za radno mjesto pod rednim brojem 12. Nastavnik/ica informatike.

Izvještaj o odlukama i zaključcima sa 70. sjednice Školskog odbora

Donesena Odluka o imenovanju komisije za realizaciju ekskurzije.

Donesena Odluka o imenovanju komisije za realizaciju studijske posjete učenika prvih razreda u Srednju Bosnu.

Donesena Odluka o imenovanju komisije za realizaciju studijske posjete učenika drugih razreda nacionalnog programa u Italiju.

Donesena Odluka o imenovanju komisije za realizaciju studijske posjete učenika drugih razreda IB MYP programa u Italiju.

Donesene Odluke o usvajanju etičkih kodeksa za  realizaciju studijskih posjeta/terenske nastave učenika prvih, drugih, trećih i četvrtih razreda.

Donesena Odluka o usvajanju etičkog kodeksa za  realizaciju ekskurzije učenika trećih razreda.

Izvještaj o odlukama i zaključcima sa 71. sjednice Školskog odbora

Donesena Odluka o poništenju dijela javnog konkursa za popunu upražnjenih radnih mjesta u školskoj 2025/2026. godini za pozicije 5. nastavnik/ica biologije i 22. rukovalac nastavnom tehnikom – programer.

Donesena Odluka o usvajanju izmjene i dopune Godišnjeg programa rada za školsku 2025/2026. godinu, zbog izmjene obilježavanja Dana škole.

Donesena Odluka o usvajanju o usvajanju izmjene i dopune Plana javnih nabavki za 2026. godinu.

Doneseno rješenje o korištenju dijela godišnjeg odmora za direktoricu škole.

Izvještaj o odlukama i zaključcima sa 72. sjednice Školskog odbora

Doneseno rješenje o razrješenju komisije za zbrinjavanje radnika ustanove za čijim je radom potpuno ili djelimično prestala potreba.

Doneseno rješenje o imenovanju komisije za zbrinjavanje radnika ustanove za čijim je radom potpuno ili djelimično prestala potreba.

Izvještaj o odlukama i zaključcima sa 73. sjednice Školskog odbora

Donesena Odluka o utvrđivanju konačne rang – liste radnika (tabela 3) i zbirne liste radnika s nepunom nastavnom normom/radnim vremenom koji su u radno – pravnom statusu na neodređeno vrijeme (tabela 4). 

Izvještaj o odlukama i zaključcima sa 74. sjednice Školskog odbora

Donesena Odluka o korekciji konačne rang – liste radnika (tabela 3) i zbirne liste radnika s nepunom nastavnom normom/radnim vremenom koji su u radno – pravnom statusu na neodređeno vrijeme (tabela 4).

Verificirane liste kadrovskih potreba za školsku 2026/2027. godinu.

Sekretar škole je dodala da je na osnovu e-maila koji je škola dobila putem modula EMIS radnicu Čerkez Alihodžić Aida potrebno izbrisati sa konačne rang – liste radnika (tabela 3) i zbirne liste radnika s nepunom nastavnom normom/radnim vremenom koji su u radno – pravnom statusu na neodređeno vrijeme (tabela 4).     
Obrazloženje od EMIS tima je bilo: „Rang liste (tabela 3 i 4) su vraćene na dopunu. Razlog: Čerkez Alihodžić Aida je Rješenjem 11-30-33159-3/25 od 19.08.2025. godine raspoređena u JU Srednja medicinska škola Sarajevo na neodređeno vrijeme na radno mjesto asistent u nastavi na dopunu norme“.

Direktorica je istakla da je imenovana radnica trenutno angažovana u školi na pola norme, te da će ukoliko bude dodatnih časova za narednu školsku godinu nastojati omogućiti povećanje njenog radnog angažmana u skladu sa važećim propisima
Članovi Školskog odbora su dodali da je radnica prvobitno stavljena na listu vodeći se principom zaštite njenog najboljeg interesa, te da podržavaju stav direktorice i predsjednika sindikata. Međutim, saglasni su da je neophodno postupiti u skladu sa uputom nadležnog ministarstva.

Shodno navedenom, članovi Školskog odbora su primili k znanju izvještaje sa prethodnih sjednica.

Ad.3. i Ad.4. Obzirom da se radi o finansijskim izvještajima i godišnjem obračunu za 2025. godinu, predsjednica Školskog odbora je predložila da se ove dvije tačke zajedno izlažu, sa čime su saglasni i ostali članovi Školskog odbora.

Referent za finansijske i računovodstvene poslove Belma Šeta je prezentovala članovima Školskog odbora finansijski izvještaj i godišnji obračun za 2025. godinu. U dokumentu Analiza iskaza su prikazana izvršenja zakonskog budžeta kao i izvršenja u odnosu na preraspodjelu izražena u procentima (kako je Institut sugerisao prošli put kada su bili u nadzoru). 
Nakon kraće diskusije, članovi Školskog odbora usvajaju finansijski izvještaj za 2025. godinu i godišnji obračun za 2025. godinu. (odluke u prilogu zapisnika, broj: 01-741-1/26 od 22.04.2026. godine i broj: 01-742-1/26 od 22.04.2026. godine).
Ad.5. Referent za finansijske i računovodstvene poslove Belma Šeta je prezentovala članovima Školskog odbora prijedlog izmjene i dopune Plana javnih nabavki za 2026. godinu.
U Plan javnih nabavki su ubačena sredstva koja smo dobili od  Fonda za zaštitu okoliša i Općine Centar.

Shodno navedenom, Školski odbor donosi Odluku o usvajanju Izmjene i dopune Plana javnih nabavki JU Druga gimnazija Sarajevo za 2026. godinu. (odluka u prilogu zapisnika, broj: 01-743-1/26 od 22.04.2026. godine).
Ad.6. Predsjednik Sindikalne organizacije Druge gimnazije Sarajevo Merima Kurtović Čengić je prezentovala članovima Školskog odbora prijedlog izmjene i dopune Pravilnika o radu, unutrašnjoj organizaciji i sistematizaciji radnih mjesta, plaćama, naknadama i drugim materijalnim pravima JU Druga gimnazija Sarajevo.

Na osnovu nacrta navedenog Pravilnika, isti je bio upućen na javnu raspravu, u okviru koje su dostavljeni prijedlozi, primjedbe i sugestije. Svi pristigli prijedlozi objedinjeni su u jedan dokument, nakon njihovog razmatranja zajedno sa direktoricom i sekretarom škole.
Najviše rasprave vođeno je u vezi s profilima za predmete iz informatičke grupe, s obzirom na postojanje određenih neslaganja. U prijedlog Pravilnika uvršten je link na web-stranicu nadležnog ministarstva, na kojoj je dostupan zvanični kurikulum za navedene predmete.

Članovi Školskog odbora saglasni su da se sve izmjene i dopune objedine u jedinstven tekst, radi lakšeg praćenja odredbi Pravilnika, te da se raniji Pravilnik stavi van snage danom stupanja na snagu novog Pravilnika.
Shodno navedenom, Školski odbor donosi Odluku o usvajanju Pravilnika o radu, unutrašnjoj organizaciji i sistematizaciji radnih mjesta, plaćama, naknadama i drugim materijalnim pravima JU Druga gimnazija Sarajevo. (odluka u prilogu zapisnika, broj: 01-744-2/26 od 22.04.2026. godine).

Ad.7. Direktorica škole Dženisa Buljugić je podnijela zahtjev za korištenje dijela godišnjeg odmora za 2025. godinu u periodu od 27.04.-04.05.2026. godine. 
Prema Rješenju o korištenju godišnjeg odmora za 2025. godinu ostalo joj je 10 radnih dana.
Shodno navedenom, Školski odbor donosi Rješenje o korištenju dijela godišnjeg odmora za 2025. godinu za direktoricu škole (rješenje u prilogu zapisnika, broj: 01-745-1/26 od 22.04.2026. godine).

Ad.8. Predsjednik Sindikalne organizacije Druge gimnazije Sarajevo Merima Kurtović Čengić je prezentovala članovima Školskog odbora izvještaj o radu komisije za zbrinjavanje radnika za čijim je radom prestala potreba. (izvještaj u prilogu zapisnika)
Dodala je da je radnica Čerkez Alihodžić Aida stavljena na listu, ali da je na osnovu informacije iz EMIS-a sugerisano da se ista skloni sa liste.
Komisija je svoje poslove obavljala u skladu sa odredbama važećeg Pravilnika.
Shodno navedenom, Školski odbor usvaja izvještaj i donosi Odluku o isplati naknade za rad komisije u skladu sa Odlukom Ministarstva za odgoj i obrazovanje o isplati naknada za rad članova komisija (broj: 11-07/01-11-34099-5/23 od 09.11.2023. godine). (odluka u prilogu zapisnika, broj: 01-749-1/26 od 22.04.2026. godine).
Sekretar škole je podnijela izvještaj o radu komisije za javne nabavke. Komisija je do sada objavila 11 postupaka javne nabavke i završila je jedan postupak koji je počeo u 2025. godini. (izvještaj u prilogu zapisnika).

Shodno navedenom, Školski odbor usvaja izvještaj i donosi Odluku o isplati naknade za rad komisije u skladu sa Odlukom Ministarstva za odgoj i obrazovanje o isplati naknada za rad članova komisija (broj: 11-07/01-11-34099-5/23 od 09.11.2023. godine). (odluka u prilogu zapisnika, broj: 01-746-1/26 od 22.04.2026. godine).
Sekretar škole je podnijela izvještaj o radu komisije za realizaciju ekskurzije, studijskih posjeta, terenske nastave i izleta u JU Druga gimnazija Sarajevo. 

Komisija je obavila i sve radnje na pripremi oglasa, kompletiranja potrebne dokumentacije u skladu sa odredbama Pravilnika o organizaciji i realizaciji izleta, studijskih posjeta, ekskurzija, kampovanja/logorovanja, društveno/korisnog rada, škole u prirodi i drugih oblika odgojno – obrazovnog rada u osnovnoj i srednjoj školi („Službene novine Kantona Sarajevo“, broj: 34/24 i 10/25). (izvještaj u prilogu zapisnika)

Shodno navedenom, Školski odbor usvaja izvještaj i donosi Odluke o isplati naknade za rad komisije u skladu sa Odlukom Ministarstva za odgoj i obrazovanje o isplati naknada za rad članova komisija (broj: 11-07/01-11-34099-5/23 od 09.11.2023. godine). (odluke u prilogu zapisnika, broj: 01-747-1/26 od 22.04.2026. godine; broj: 01-747-2/26 od 22.04.2026. godine, broj: 01-747-3/26 od 22.04.2026. godine, broj: 01-747-4/26 od 22.04.2026. godine, broj: 01-747-5/26 od 22.04.2026. godine, broj: 01-748-1/26 od 22.04.2026. godine). 
Ad.9. Pod tačkom razno nije bilo dodatnih prijedloga.
Nakon što su iscrpljene sve tačke dnevnog reda, predsjednik Školskog odbora je zaključila sjednicu u 17:00 sati.
      Zapisničar



                                 Predsjednik Školskog odbora

................................                                                              .............................................
   Selma Muratović


 

                  Taiba Purišević

